Němske Pazlicy. Kohož swjatkowny wulět powjedźe zajutřišim, njedźelu, do kónčiny wokoło Kamjenca, móže sej mjez druhim do Němskich Pazlic dojěć. Tamniše sportowe towarstwo přeproša zajimcow wot 10 do 18 hodź. k swojemu sportowemu a wólnočasnemu centrumej, hdźež poskićeja jědźe a napoje.
Ludźi darmotnje poradźuje
Kamjenc/Njebjelčicy. Wokrjesny radźićel Lěwicy a prawiznik Hajko Kozel poskići přichodny tydźeń dwójce darmotne socialne poradźowanje, a to štwórtk, 27. meje, wot 16 do 17.30 hodź. we wobydlerskim běrowje Lěwicy na Budyskej dróze 8 w Kamjencu a pjatk, 28. meje, wot 14 do 15.30 hodź. na Njebjelčanskim gmejnskim zarjedźe. Ćežišćo budu aktualne dźěło- a socialnoprawniske wuskutki koronapandemije. Tež wo wšěch dalšich temach Hajko Kozel ludźi poradźuje. Zajimcy měli sej za wobaj dnjej pod telefonowym čisłom 035932/ 363 727 termin dorěčeć.
Boža mša na putniskej łuce
szl_Latn szl_Latn szl_Latn bos_Latn